Ipsilon istriana
A ipsilon istriana ('n croato: Istarski ipsilon) jè nu sistèma 'e superstrade croate ca se troveno â penisula istriana, ca piglia chistu nomme pe a forma ca tèneno chesti doje superstrade nummerate B8 e B9, si se uardeno ra cjelo. Chesti vie songo a pedagge, e vèneno mantenute fino e ao 2027 ra a cumpagnia Bina-Istra. O limite massimo jè tra 80 e 100 km/h.
Énnece
Rammo a levante[càgna | càgna surgente]
O pjezzo 'e superstrada ca cumpone o "rammo" a levante 'e chesta ipsilon jè a superstrada nummerata B8, 'e 64 km. Aunesce Mattuglie cu Canfanaro, addò se 'ncrocia cu l'atu "rammo" da ipsilon, chillo 'e punente, ca piglia o nummero 'e B9.
Rammo a punente[càgna | càgna surgente]
A superstrada B9, cu na lunghezza 'e 77 km., aunesce Sicciole, ao cumfine tra a Croazia e a Slovenia, cu Pola e sèrve ao turisme da custjera istriana 'e punente. Ce stanno doje opre 'mpurtante 'ncoppa a chesta parta da ipsilon istriana: o viadotto "Limska draga" e o ponte "Mirna". O viadotto "Limska draga" fuje custruito tra o 1988 e o 1991 e fuje a primma parta do "rammo" a punente. O ponte jè luongo 552 m. e a lunghezza do pilastro chiu ajaveto jè 'e 120 m. O ponte "Mirna" 'ncrocia o ciumme Quieto (Mirna 'n croato) ca le da o nomme. Fuje arapruto ao traffico ao 2005; fuje una dé parte chiu difficile ra custruì pe u turreno sciuliuso attourno ao ciumme. O ponte jè luongo 1355 m.; o punto chiu ajaveto sta a 40 m. e ghiè a pedagge.
Trasformazione a autostrada e pruggjette pe u futuro[càgna | càgna surgente]
A ipsilon istriana jè stata custruita a doje fase: A primma fasa furnètte ao 2007 e vedètte a trasformazione 'e doje strade fino e tanno chiammate B8 e B9 a doje superstrade, cu o sparte traffico 'n mjezo, cu una via pe direzione, a parte ao passagge 'e Canfanaro ca tenéva ra subeto una via pe direzione. A siconda fasa da custruzione da ipsilon abbiaje a Uttombre do 2008, quanno pe ragione 'e traffico e securtà se decidètte 'e fà addeventà tutto o rammo a punente (a parte o viadotto Limska draga e o ponte Mirna) e o rammo a levante ra Canfanaro a Pisino na strada cu caratteristiche 'e autostrada. Chesta fasa a da èssere purtata ao termene ao 2011. Na vota furnute tutte cheste opre 'ncoppa â ipsilon, tutte é parte 'e chistu sistèma cu caratteristiche 'e autostrada ànno 'a addeventà a pedagge.
epo_Latn scn_Latn por_Latn lij_Latn lij_Latn lij_Latn lij_Latn lij_Latn lij_Latn